प्रसंग: निदा फ़ाज़ली निदा फ़ाज़ली साहब की एक किताब है “तमाशा मेरे आगे”. इसमें उन्होंने बहुत से शो’अरा और अदबी शख्सियात से जुड़े हुए संस्मरण इस प्रकार बयाँ किये हैं कि उनकी बिना पर एक तस्वीर उभारना शुरू हो जाती है. यहाँ कडवाहट भी मिलेगी, पानी की रवानी भी है, कांच की किरचें भी है और फूलों की रूह-अफ्ज़ा खुशबू भी. इसी किताब के कुछ मजेदार प्रसंग पेश हैं:
* गुदाज़ इश्क़ नहीं कम, जो मैं जवान न रहा वही है आग मगर आग में धुआं न रहा.
Last edited by rajnish manga; 03-04-2013 at 12:01 PM.
प्रसंग: निदा फ़ाज़ली * मेरे एक दोस्त सागर भगत ने एक फिल्म बनायी थी. फिल्म का नाम था “बेपनाह” उस मल्टी-स्टार फिल्म में संगीत खैयाम का था और गीत मैंने लिखे थे. निर्देशन जगदीश सिंघानिया का था, जिन्होंने फिल्म के बॉक्स ऑफिस पर नाकाम होने के बाद फिल्म अभिनेत्री पद्मा खन्ना से शादी कर ली. दोनों एक दुसरे की ज़रुरत बन गए थे. जगदीश से फिल्म असफल होने के बाद फिल्म इंडस्ट्री मुंह मोड़ रही थी और पद्मा जी का साथ उम्र छोड़ रही थी.
* एक शाम वे (एक शायर), कैफ़ी आज़मी, गुलाम रब्बानी ताबां और राजेंदर सिंह बेदी के साथ एक लेडी इनकम टैक्स कमिश्नर के यहां आमंत्रित थे. साथ में मैं भी गया था. ये सारे सीनियर लोग गटागट जाम चढ़ा रहे थे और हर जाम के साथ अपनी उम्रे घटा रहे थे. थोड़ी देर में मैनें देखा, सरदार जाफरी 75 से 25 के हो गए, बेदी 22 के पायदान पर खड़े हो गए और कैफ़ी 18 से आगे बढ़ने को तैयार नहीं थे. मैं क्योंकि जूनियर था, इसलिए उनकी घटाई हुयी उम्रें मेरे ऊपर सवार हो गयीं. रात जब जियादा हो गई, तो महिला ने उन्हें रुखसत किया और अपने कुत्ते को अन्दर करके दरवाजा बंद कर लिया. ये चारों बुज़ुर्ग बीच चौराहे पर खड़े होकर अपनी नयी जवानियों का प्रदर्शन कर रहे थे और मैं उन्हें 300 साल के बूढ़े की तरह सम्हाल रहा था. इतने में अचानक जाफरी को याद आया, उनकी बत्तीसी उस महिला के घर छूट गई है. मैं भागता हुआ वापस गया. मैनें बेल बजाई. जब वो बाहर आई तो मैंने आने का मक़सद बताया. उन्होंने लाईट जलाई तो देखा, उनका कुत्ता उस बत्तीसी में फंसे गोश्त के रेशों से खेल रहा था. बड़ी मुश्किल से डेंचर छीन कर मुझे दिया. उसका एक दांत टूट गया था. जाफरी ने बताया कि वो डेंचर उन्होंने स्विस में बनवाया था. (साभार: शेष/ जन.- मार्च 2007 में जनाब मरगूब अली की समीक्षात्मक टिप्पणी पर आधारित)
Last edited by rajnish manga; 03-04-2013 at 11:59 AM.
Thanked 2,408 Times in 1,681 Posts
Rep Power: 129 Re: इधर-उधर से
बहुत ही रोचक और मूड फ्रेश कर देने वाला सूत्र है यह, रजनीश जी। आपका बहुत बहुत धन्यवाद। __________________
बहुत ही रोचक और मूड फ्रेश कर देने वाला सूत्र है यह, रजनीश जी। आपका बहुत बहुत धन्यवाद। सूत्र विज़िट करने और इसमें दर्ज सामग्री पसंद करने के लिए अतिशय धन्यवाद, अभिषेक जी. आपकी टिप्पणियाँ दिशानिर्देश का काम करती हैं.
साहित्य अकादमी पुरस्कार विजेता साहित्यकार सरदार करतार सिंह दुग्गल की नाट्य कृति “पुरानी बोतलें” में एक नाटक है “कोहकन“ जिसमे एक माली बागीचे में काम करता हुआ अपनी दिलकश आवाज में निम्नलिखित पंक्तियाँ बार बार गाता है. यह गीत फिजाओं में गूंजता प्रतीत होता है. जब 1996 में मैंने यह नाटक और ये पंक्तियाँ पढ़ी तो मुझे इनका अर्थ भी मालूम नहीं था और न ही इसके रचयिता के नाम का पता था. इसके पन्द्रह बरस के बाद यानि रविवार, दिनांक 20 मार्च 2011 को Hindustan Times में सरदार खुशवंत सिंह का कॉलम “With malice towards one and all” पढ़ा तो मैं यह देख कर मैं हैरान रह गया कि यही चार पंक्तियाँ मय अंग्रेजी अनुवाद के वहाँ उद्धृत की गयी थीं. यह कॉलम हज़रत अमीर खुसरो और उनके गुरु महान सूफ़ी संत हज़रत निजामुद्दीन औलिया के बारे में लिखा गया था. तू मन शुदी, मन तू शुदम तू जान शुदी मन तन शुदम ता कस न गोयद बाद अजीं तू दीगरी मन दीगरम (हज़रत अमीर खुसरो)
भावार्थ: मैं तुममें ढल गया हूँ और तुम मुझमे मेरे तन के अन्दर तुम्हारी रूह बसी है आज के बाद कोई ये न कह पाएगा कि तू और मैं दो अलग अलग इन्सान हैं.
May none say hereafter, that you and I are different beings.
सदा नहीं रहते (लेखक: यशपाल जैन)
(साभार: जीवन साहित्य / जून 1980) Last edited by rajnish manga; 04-04-2013 at 11:53 PM.
मेहदी अली के कुछ चुनिन्दा शे'र मीठी लगी जुबां को मगर ज़हर बन गई ये ज़िन्दगी खुदा की कसम कहर बन गई. यह शफ़क़ बन के खिले या कफ़े क़ातिल पे जमे खूने-मेहदी की तो फितरत है नुमायाँ होना.
है कोई इस हयात का जो मर्सिया पढ़े मुद्दत से हम तलाश में इक नौहख्वां के हैं. अभी है आखरी हिचकी का मरहला बाकी खुदा के वास्ते दस्ते दुआ उठाये रखो.
नौहख्वां = स्यापा करने वाला (शायर: मेहदी अली) rajnish manga
ज्ञान जेथा मुक्त, जेथा गृहेर प्राचीर आपन प्रांगणतले दिवसशर्वरी
बसुधारे राखे नाइ खण्ड क्षुद्रकरि जेथा वाक्य हृदयेर उत समुख हते
उच्छवसिया उठे, तेता निर्वारित स्त्रोते देशे देशे दिशे दिशे कर्मधारा धाय अजस्र सहसबिध चरितार्थताय –
पौरुषेरे करे नि शतधा-नित्य जेथा तुम सर्व कर्म चिन्ता आनन्देर नेता—
(नैवेद्य) rajnish manga
जहाँ चित्त भय से विमुक्त हो जहाँ चित्त भय से विमुक्त हो और जहाँ शिर ऊँचा;
जहाँ घरों की दीवारें बना रात-दिन अपने प्रांगण करें विभाजित नहीं धरा को
जहाँ शब्द आते हों उठकर अंतरतम की गहराई से;
देश देश में, दिशा दिशा में प्राप्त पूर्णता को करने को;
जहाँ न होता पथ विवेक का लुप्त रूढ़ियों के मरु-थल में; जहाँ रहे पुरुषार्थ निरंतर प्रकटित नाना-विध रूपों में;
तुम ले जाते हो मुक्त विचारों और कर्म में,
जगे प्रभो, यह देश हमारा स्वतंत्रता की स्वर्ग-भूमि में.
(अनुवाद: यशपाल जैन) rajnish manga